**Kúpna zmluva**

uzavretá podľa § 409 a nasl. zákona č. 513/1991 Z. z. v znení neskorších predpisov

(ďalej len „Obchodný zákonník“)

a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(ďalej len „zmluva“)

**Článok I. - Zmluvné strany**

**1. Kupujúci: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

 IČO: 00 397 865

 DIČ: 2020845332

 IČ DPH: SK2020845332

 Štatutárny orgán: prof. JUDr. Marek Števček, PhD., rektor

 Súčasť: **Lekárska fakulta**

 sídlo: Špitálska 24, 813 72 Bratislava

 zastúpená: prof. MUDr. Juraj Šteňo, DrSc., dekan LF UK

 IBAN:

 Osoba oprávnená konať vo veciach technických:

 RNDr. Peter Musil, PhD., vedúci projektového centra LF UK

 e-mail: peter.musil@fmed.uniba.sk

 *alt.*

 **Kupujúci: Medizinische Universität Wien**

Sídlo: Spitalgasse 23, 1090 Wien

 DIČ: ATU57469858

 Štatutárny orgán: prof. Dr. Michael Jantsch

 IBAN:

 Osoba oprávnená konať vo veciach technických:

 Harald Platzer

 email: harald.platzer@meduniwien.ac.at

(ďalej len "**Kupujúci**")

**2. Predávajúci:** */doplní uchádzač/*Sídlo:

Korešpondenčná adresa:

 IČO:

 DIČ:

 IČ DPH:

 Zapísaný v obchodnom registri:

 Bankové spojenie:

 IBAN:

 Zastúpený:

 Osoby oprávnené konať vo veciach:

1. zmluvných:
2. vecných:

 Tel.:

 E-mail:

(ďalej len "**Predávajúci**")

**Článok II.**

**Úvodné ustanovenia**

1. Podkladom pre uzavretie tejto zmluvy je výsledok verejného obstarávania nadlimitnej zákazky na dodanie tovaru a poskytovanie služieb pre predmet zákazky **„Virtuálna anatómia Interreg SK-AT“, časť 1 „Technologické vybavenie a headsety**” uskutočneného v súlade so zákonom o verejnom obstarávaní, v ktorej Predávajúci podal svoju ponuku.
2. Predávajúci berie na vedomie, že tovar, ktorý poskytuje na základe tejto Zmluvy je súčasť projektu **„Integrovaná cezhraničná lekárska výučba virtuálnej a tradičnej anatómie“,** kód ITMS **NFP305010Z666**.
3. Kupujúci vyhlasuje, že má v záujme, aby Predávajúci pre neho dodal predmet zmluvy, za ktorý mu zaplatil cenu podľa podmienok nižšie dohodnutých v tejto zmluve
4. Predávajúci vyhlasuje, že je v jeho odborných schopnostiach a možnostiach dodať pre Kupujúceho predmet Zmluvy podľa podmienok nižšie dohodnutých v tejto zmluve.

**Článok III.**

**Predmet zmluvy**

1. Predmetom tejto Zmluvy je záväzok Predávajúceho dodať Kupujúcemu tovar: „Technologické vybavenie a headsety“. Predmet zmluvy je podrobne špecifikovaný v Prílohe č. 1, tejto zmluvy (ďalej len „tovar“).
2. Predmet zmluvy zahŕňa:
* dodanie tovaru na miesto určenia,
* vynesenie tovaru na miesto určenia,
* odskúšanie funkčnosti tovaru,
* odstránenie obalového materiálu z priestorov Kupujúceho,
* školenie zamestnancov na obsluhu tovaru,
* odovzdanie dokumentácie k obsluhe tovaru.
1. Predávajúci sa zaväzuje, že kupujúcemu dodá tovar špecifikovaný v prílohe č. 1, čo do množstva a druhu určeného Kupujúcim v prílohách tejto zmluvy s odbornou starostlivosťou a zároveň Kupujúcemu umožní nadobúdať vlastnícke právo k tomuto tovaru. Kupujúci sa zaväzuje, že za riadne a včas dodaný tovar zaplatí Predávajúcemu zmluvnú cenu vo výške a spôsobom dohodnutým v článku IV. tejto zmluvy. Predmet plnenia tejto zmluvy je bližšie špecifikovaný v prílohe č. 1 a v prílohe č. 2 tejto zmluvy, ktoré tvoria neoddeliteľnú súčasť tejto zmluvy.
2. Predmet kúpy sa bude považovať za riadne dodaný po jeho úplnom dodaní a prevzatím Kupujúcim na základe preberacieho protokolu bez výhrad. Kupujúci sa zaväzuje predmet kúpy po riadnom dodaní prevziať a zaplatiť dohodnutú kúpnu cenu podľa Článku. IV. tejto zmluvy.
3. Predávajúci prehlasuje, že všetky dodané tovary spĺňajú technické a bezpečnostné normy platné a účinné v Európskej únii.

**Článok IV.**

**Cena tovaru**

1. Cena za predmet plnenia zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.
2. Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
3. Zmluvná cena pokrýva všetky oprávnené náklady na dodanie tovaru na miesto určenia, dopravné náklady, poistenie prepravy, balné, colné poplatky, premiestnenia/vynesenia na miesto určenia, školenie zamestnancov, technickú dokumentáciu od dodaných tovarov - záručné listy, návod na obsluhu v slovenskom/českom jazyku.
4. Súčasťou Zmluvy je cenová ponuka predávajúceho uvedená v súťažnej ponuke, ktorá tvorí neoddeliteľnú prílohu č. 2 tejto zmluvy.
5. Zmluvné strany dohodli cenu predmetu zmluvy tak ako je uvedená v prílohe č. 2 tejto zmluvy:

 Cena: EUR bez DPH */doplní uchádzač/*

 20% DPH EUR

 Celková cena: EUR s DPH */doplní uchádzač/*

1. Zmluvné strany sa dohodli, že kúpna cena predmetu zmluvy je stanovená ako cena pevná a nemenná.
2. Daň z pridanej hodnoty bude vysporiadaná podľa relevantných platných a účinných právnych predpisov Európskej únie.

**Článok V.**

**Podmienky dodania a preberania tovaru**

1. Za Predávajúceho je za riadne odovzdanie tovaru, zodpovedná osoba oprávnená konať vo veciach realizácie zmluvy podľa Článku I.
2. Tovar za Kupujúceho preberá zodpovedná osoba oprávnená konať vo veciach realizácie zmluvy podľa Článku I.
3. Predávajúci je povinný dodať objednaný tovar v lehote najneskôr do deväťdesiat (90) dní od nadobudnutia platnosti a účinnosti kúpnej zmluvy. Dlhšia lehota dodania tovaru je prípustná iba po vzájomnej dohode zmluvných strán, ak s ňou súhlasí Kupujúci.
4. Predávajúci je povinný minimálne tri (3) dni pred dodaním tovaru upozorniť telefonicky alebo e-mailom osobu oprávnenú konať vo veciach realizácie Zmluvy na strane Kupujúceho o čase dodania tovaru.
5. Predávajúci je povinný tovar náležite zabaliť obvyklým spôsobom tak, aby nedošlo k jeho poškodeniu, strate alebo zničeniu a aby bola zabezpečená jeho ochrana až do momentu prevzatia tovaru kupujúcim na dohodnutom mieste dodania tovaru.
6. Predávajúci je povinný umožniť Kupujúcemu alebo poverenej osobe Kupujúceho vykonať obhliadku tovaru pred jeho prevzatím. Kupujúci má pred prevzatím tovaru právo vykonať obhliadku tovaru a skontrolovať doklady dodávané spolu s tovarom.
7. Kupujúci je oprávnený odmietnuť dodávku tovaru v prípade, ak táto bola dodaná po lehote na dodanie tovaru, ak má viditeľné vady (najmä poškodené obaly), nebolo dodržané zmluvne dohodnuté množstvo, druh tovaru alebo zmluvná cena. V takomto prípade sa bude postupovať akoby tovar ani nebol dodaný.
8. Predmet plnenia zmluvy sa považuje za dodaný po podpísaní preberacieho protokolu a dodacieho listu.
9. Dodaný tovar musí byť nový, nepoužitý, vyrobený priamo výrobcom, v originálnom balení tak, aby spĺňal požiadavky na garantovanú záruku v zmysle platných záručných podmienok výrobcu, v opačnom prípade nie je Kupujúci povinný tovar prevziať a podpísať preberací protokol.
10. Predávajúci prevádza na Kupujúceho vlastnícke práva k predmetu zmluvy ku dňu dodania tovaru.

**Článok VI.**

**Miesto dodania a preberania tovaru**

1. Miestom dodania predmetu zákazky je

**Univerzita Komenského v Bratislave, Lekárska fakulta, Špitálska 24, 813 72 Bratislava**

Kontaktná osoba: RNDr. Peter Musil PhD., peter.musil@fmed.uniba.sk, tel. +421 290119397

*alt.*

**Medizinische Universität Wien, Zentrum für Anatomie und Zellbiologie Abteilung für Anatomie, Währingerstraße 131090 Wien, Austria**

 Kontaktná osoba: Dr.rer.nat Mesküre Capan Melser,

 meskuere.capanmelser@meduniwien.ac.a, tel. 01-40160-37511

1. Záväzok bude splnený prevzatím tovaru Kupujúcim o čom bude medzi Predávajúcim a Kupujúcim vypracovaný písomný preberací protokol predložený Predávajúcim.
2. Písomný preberací protokol je vyhotovený v slovenskom jazyku a obsahuje najmä názov, sídlo a identifikačné číslo Kupujúceho, obchodné meno, sídlo a identifikačné číslo Predávajúceho, vyhlásenie Predávajúceho o tom, že riadne odovzdal tovar Kupujúcemu, vyhlásenie Kupujúceho o tom, že tovar riadne prebral od Predávajúceho, miesto a dátum podpisu preberacieho protokolu, meno, priezvisko a podpis osoby oprávnenej konať v mene Predávajúceho. Osobou oprávnenou podpisovať za Kupujúceho preberací protokol je zodpovedný riešiteľ projektu. Súčasťou preberacieho protokolu je aj technický popis dodaného tovaru.
3. Dopravu predmetu zmluvy na miesto určené Kupujúcim zabezpečuje Predávajúci na vlastné náklady tak, aby bola zabezpečená dostatočná ochrana pred jeho poškodením a znehodnotením.

**Článok VII.**

**Platobné podmienky**

1. Kupujúci sa zaväzuje za dodaný tovar zaplatiť Predávajúcemu kúpnu cenu podľa Článku IV. na základe faktúry vystavenej Predávajúcim po dodaní tovaru podľa Článku VII. tejto zmluvy. Kupujúci neposkytne Predávajúcemu preddavok na zrealizovanie predmetu plnenia zmluvy.
2. Faktúra musí mať náležitosti podľa zákona č. 222/2004 Z. z. o dani z pridanej hodnoty, vrátane označenia čísla zmluvy podľa evidencie Kupujúceho, názov projektu a ITMS kód projektu. Neoddeliteľnou súčasťou faktúry bude originál preberacieho protokolu a dodacieho listu. Ak Predávajúci nie je platiteľom DPH, uvedie celkovú zmluvnú cenu za predmet plnenia zmluvy v eurách a k tomu uvedie, že nie je platiteľom DPH.
3. Lehota splatnosti faktúry je šesťdesiat (60) dní odo dňa prevzatia a odsúhlasenia faktúry Kupujúcim.
4. Ak predložená faktúra nebude spĺňať náležitosti podľa bodu 7.1, 7.2 a 7.3 tohto Článku, alebo nebude vystavená v súlade s platnou zmluvou, Kupujúci ju vráti v lehote splatnosti Predávajúcemu na dopracovanie. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni prevzatia a odsúhlasenia faktúry Kupujúcim.

**Článok VIII.**

**Záručná doba na tovary**

* 1. Predávajúci zodpovedá za to, že predmet zmluvy je bez akýchkoľvek vád, je dodaný podľa podmienok tejto zmluvy, pri dodržaní všetkých všeobecne záväzných právnych predpisov, platných a účinných v Európskej únii.
	2. Predávajúci zodpovedá za vady zo záruky predmetu zmluvy po dobu (dvadsaťštyri) 24 mesiacov od protokolárneho prevzatia predmetu zmluvy Kupujúcim.
	3. Predávajúci sa zaväzuje dodať Kupujúcemu predmet zmluvy bez vád.
	4. Záručná doba začína plynúť dňom prevzatia predmetu zmluvy, teda dňom podpísania preberacieho a dodacieho listu o odovzdaní a prevzatí tovaru.
	5. Zjavné vady predmetu kúpy je Kupujúci povinný reklamovať pri preberaní jednotlivých kusov. Kupujúci je oprávnený odmietnuť prevzatie zjavne poškodeného predmetu kúpy. Dôvody odmietnutia musia byť uvedené v zápise o neprevzatí dodaného tovaru.
	6. Počas plynutia záručnej doby za dodaný tovar je Predávajúci povinný prípadné vady tovaru bezplatne odstrániť. Všetky náklady súvisiace s odstránením vád (práca, náhradné diely, dodacie i prepravné náklady) počas záručnej doby bude znášať Predávajúci.
	7. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov.
	8. Kupujúci je povinný reklamovať chyby dodaného tovaru písomne, e-mailom, faxom. Náklady na dopravu súvisiacu s reklamovaným tovarom znáša Predávajúci v plnom rozsahu.
	9. Predávajúci sa zaväzuje začať s odstraňovaním vád tovaru bezodkladne a vady odstrániť v čo najkratšom možnom čase. Termín odstránenia vád dohodnú zmluvné strany písomnou formou, inak platí povinnosť Predávajúceho odstrániť vady do päť (5) pracovných dní od doručenia reklamácie.

 Písomná reklamácia musí obsahovať aspoň tieto údaje:

1. označenie kúpnej zmluvy,
2. dátum dodania tovaru,
3. druh dodaného tovaru,
4. opis vady tovaru a ako sa prejavuje.
	1. Záručná doba neplynie po dobu, po ktorú Kupujúci nemôže užívať tovar pre jeho vady, za ktoré zodpovedá Predávajúci.
	2. Predávajúci zodpovedá za vady, ktoré má predmet zmluvy v okamihu prevodu nebezpečenstva škody na predmete zmluvy na Kupujúceho, a v rozsahu záručných podmienok za vady, ktoré sa na tovare vyskytnú v období záručnej doby. Ak nestanoví táto zmluva inak, riadi sa zodpovednosť Predávajúceho za vady príslušnými ustanoveniami Obchodného zákonníka v platnom znení.
	3. Ak Predávajúci písomne oznámi Kupujúcemu, že vadu nie je možné odstrániť, ale predmet plnenia je možné naďalej riadne užívať, je Kupujúci ďalej oprávnený požadovať dodanie náhradného predmetu plnenia rovnakej akosti alebo primeranú zľavu z ceny.
	4. Ak Predávajúci neodstráni vady predmetu zmluvy ani v primeranej lehote a vada je takého charakteru, že predmet plnenia nie je možné užívať, je Kupujúci oprávnený požadovať dodanie náhradného predmetu plnenia rovnakej akosti alebo odstúpiť od tejto zmluvy.

**Článok IX.**

**Zmluvné pokuty a úroky z omeškania**

1. V prípade nedodržania lehoty, dodania tovaru podľa Článku V. si Kupujúci môže uplatniť voči predávajúcemu zmluvnú pokutu vo výške 0,05 % (percent) z ceny objednaného tovaru za každý deň omeškania.
2. Ak nebude vykonaná úhrada predávajúcemu v zmysle platobných podmienok tejto kúpnej zmluvy, môže si predávajúci uplatniť za každý deň omeškania úrok z omeškania vo výške 0,05% z hodnoty neuhradenej faktúry.
3. V prípade, ak dôjde k porušeniu zmluvy v prípadoch uvedených v bode 10. 2. alebo v bode 11. 4. tejto zmluvy, je zmluvná strana oprávnená okrem odstúpenia od zmluvy, uplatniť si zmluvnú pokutu vo výške 5% z celkovej ceny tejto zmluvy s DPH.
4. Uplatnením zmluvnej pokuty nie je dotknuté právo zmluvnej strany na náhradu škody ani na odstúpenie od zmluvy.

**Článok X.**

**Zodpovednosť za vady**

1. Predávajúci je povinný dodať tovar v dohodnutom množstve, v kvalite a vo vyhotovení podľa tejto zmluvy, spôsobilý na použitie na obvyklý účel. Tovar musí spĺňať všetky požadované kvalitatívne parametre a úžitkové vlastnosti podľa tejto zmluvy. Plnenie má vady, ak nezodpovedá špecifikácii uvedenej v tejto zmluve, resp. jej prílohách alebo má právne vady.
2. Predávajúci zodpovedá za vady, ktoré má tovar v čase jeho prevzatia a za vady vzniknuté po prevzatí tovaru, ak boli spôsobené porušením povinností Predávajúceho.
3. Predávajúci je povinný začať s riešením reklamácie najneskôr nasledujúci pracovný deň odo dňa oznámenia vady.
4. V prípade, ak má plnenie vady, kupujúci podá predávajúcemu správu bezodkladne po tom, čo zistil vady tovaru. Kupujúci je oprávnený:
5. požadovať odstránenie vád plnenia dodaním náhradného plnenia za vadné plnenie do 15 dní odo dňa ich nahlásenia,
6. požadovať dodanie chýbajúcej časti, ak vada spočíva v neúplnosti plnenia do 15 dní odo dňa jej nahlásenia,
7. požadovať odstránenie právnych vád do 15 dní odo dňa ich nahlásenia,
8. požadovať bezplatné odstránenie vád opravou plnenia alebo predmetu plnenia najneskôr do 15 dní odo dňa jej nahlásenia, ak sú vady odstrániteľné. Ak sa však ukáže, že vady plnenia sú neopraviteľné alebo že s ich opravou by boli podľa posúdenia predávajúceho spojené neprimerané náklady, môže kupujúci požadovať náhradné plnenie bez zbytočného odkladu po tom, čo mu predávajúci oznámil túto skutočnosť. Ak predávajúci neodstráni vady plnenia v lehote do 15 dní odo dňa jej nahlásenia, alebo ak neoznámi pred jej uplynutím, že vady neodstráni, alebo ak odoprie vadu odstrániť pred jej uplynutím, môže kupujúci odstúpiť od zmluvy.
9. Právo voľby medzi nárokmi ustanovenými v ods. 4 patrí Kupujúcemu. Kupujúci je povinný oznámiť voľbu nároku Predávajúcemu spravidla spolu s oznámením vady, inak bez zbytočného odkladu po oznámení vady plnenia Predávajúcemu.
10. V prípade omeškania Predávajúceho s odstránením vady plnenia v lehote určenej Kupujúcim v prípadoch podľa ods. 4 tohto článku alebo ak je zrejmé, že Predávajúci nie je schopný vady plnenia riadne odstrániť v určenej lehote, je Kupujúci, ak od zmluvy neodstúpi, oprávnený tiež odstrániť vady sám alebo prostredníctvom tretej osoby na náklady Predávajúceho, pričom o tejto skutočnosti je Kupujúci povinný Predávajúceho bezodkladne písomne informovať.
11. Predávajúci je povinný začať s odstraňovaním vád bez zbytočného odkladu od uplatnenia nároku na odstránenie vád plnenia a vadu odstrániť v primeranej lehote určenej Kupujúcim, spravidla nie dlhšej ako 15 dní. V prípade, ak Predávajúci neodstráni vady plnenia v lehote určenej kupujúcim, považuje sa takéto porušenie za podstatné porušenie zmluvy a Kupujúci je oprávnený od zmluvy odstúpiť.
12. Náklady na odstránenie vád plnenia ako aj preukázateľné náklady Kupujúceho na uplatnenie nárokov z vád plnenia, znáša Predávajúci.

**Článok XI.**

**Doba trvania zmluvy a právo odstúpenia od zmluvy**

1. Táto Zmluva je platná dňom jej podpisu oboma zmluvnými stranami a účinná deň po dni zverejnenia v Centrálnom registri zmlúv vedenom Úradom vlády Slovenskej republiky.

Predávajúci týmto prehlasuje, že súhlasí so zverejnením tejto zmluvy v celom rozsahu v Centrálnom registri zmlúv.

1. Táto Zmluva môže byť ukončená jedným z nasledovných dôvodov:
	1. odstúpením od zmluvy,
	2. stratou oprávnenia Predávajúceho k výkonu činnosti, ktoré je potrebné pre dodávanie tovaru,
	3. písomnou dohodou zmluvných strán,
	4. vyhlásenia konkurzu alebo likvidácie na strane Predávajúceho.
2. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou, ak Predávajúci poruší zmluvu iným ako podstatným spôsobom a takéto porušenie nenapraví ani v dodatočnej primeranej lehote na nápravu určenej Kupujúcim alebo keď sa pre druhú zmluvnú stranu stalo splnenie podstatných zmluvných povinností úplne nemožným (vis maior).
3. Za podstatné porušenie sa na účely tejto zmluvy považuje:
	1. omeškanie Predávajúceho s poskytnutím predmetu zmluvy oproti dohodnutému termínu plnenia o viac ako sedem (7) kalendárnych dní bez uvedenia dôvodu, ktorý by omeškanie objektívne ospravedlňoval,
	2. ak cena bude fakturovaná v rozpore s platobnými podmienkami dohodnutými v tejto Zmluve,
	3. ak Predávajúci poskytne Kupujúcemu predmet zmluvy takým spôsobom, ktorý je v rozpore s touto zmluvou (napr. dodanie nekvalitného tovaru, tovaru so zjavnými vadami alebo tovaru nespĺňajúceho dohodnuté kritéria, atď.),
	4. ak je Kupujúci v omeškaní so zaplatením faktúry o viac ako šesťdesiat (60) kalendárnych dní.
4. Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať prehlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.
5. V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia. Za riadne doručenie oznámenia o odstúpení od zmluvy sa považuje jeho doručenie prostredníctvom poštovných služieb alebo kuriéra druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
6. Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.
7. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
8. V prípade pôsobenia vyššej moci, lehoty dohodnuté k plneniu zmluvných záväzkov sa predlžujú o dobu jej pôsobenia.
9. Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 kalendárnych dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

**Článok XII.**

**Využitie subdodávateľov**

1. Poskytovateľ je oprávnený plniť predmet zmluvy prostredníctvom subdodávateľov za nasledovných podmienok:
2. je povinný zabezpečiť a financovať všetky subdodávateľské tovary a dodávky a nesie za ne záruku v plnom rozsahu. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke;
3. je povinný najneskôr v momente podpisu tejto zmluvy predložiť objednávateľovi zoznam známych subdodávateľov ako Prílohu č. 9 tejto zmluvy s uvedením a/alebo preukázaním nasledovných údajov a/alebo dokladov: (i) identifikačné údaje subdodávateľov v rozsahu obchodné meno, sídlo, IČO, osoba oprávnená konať za subdodávateľa (meno, priezvisko, adresa pobytu, dátum narodenia, tel. č., e-mail), (ii) identifikácia a percentuálny podiel plnenia, ktoré bude realizovať subdodávateľ,(iii) doklady preukazujúce splnenie podmienok podľa § 32 ods. 1 písm. e) a f) zákona o verejnom obstarávaní, (iv) záväzné vyhlásenie poskytovateľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov;
4. v prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa, prípadne pri zmene údajov pôvodného subdodávateľa je poskytovateľ povinný písomne informovať objednávateľa do piatich (5) pracovných dní odo dňa uzatvorenia zmluvy so subdodávateľom o jeho nástupe na realizáciu predmetu zmluvy, resp. odo dňa, kedy došlo k zmene údajov. Subdodávateľ je oprávnený nastúpiť na realizáciu predmetu zmluvy až po súhlasnom vyjadrení objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom do troch (3) pracovných dní odo dňa doručenia písomného oznámenia poskytovateľa.
5. Zmluvné strany sa výslovne dohodli, že zoznam známych subdodávateľov je Prílohou č. 9 tejto zmluvy a jeho doplnenie a zmena subdodávateľov podľa tohto bodu nie je podstatná zmena zmluvných podmienok a nie je potrebné pre ňu uzatvárať samostatný dodatok k zmluve. Objednávateľ má právo odmietnuť podiel na realizácii plnenia predmetu zmluvy subdodávateľom, ak nie sú splnené podmienky uvedené vo všetkých bodoch tohto článku.

**Článok XIII**

**Register partnerov verejného sektora**

1. V prípade, ak sa poskytovateľ zapisuje do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej „Zákon o registri partnerov verejného sektora“) zaväzuje sa, že bude v registri partnerov verejného sektora zapísaný aspoň počas doby trvania tohto zmluvného vzťahu. O tejto skutočnosti podá poskytovateľ objednávateľovi dôkaz bezodkladne, najneskôr však ku dňu podpisu zmluvy s poskytovateľom. Nesplnenie tejto povinnosti podľa § 19 ods. 3 zákona o verejnom obstarávaní môže mať za následok odstúpenie od zmluvy zo strany objednávateľa z dôvodu podstatného porušenia zmluvy. Poskytovateľ sa zároveň zaväzuje zapísať sa do registra partnerov verejného sektora aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis poskytovateľa do registra partnerov verejného sektora v zmysle Zákona o registri partnerov verejného sektora vyžaduje. V tejto súvislosti:
2. poskytovateľ je povinný oznámiť objednávateľovi všetky zmeny, ktoré budú v registri partnerov verejného sektora vo vzťahu k nemu vykonané, a to do 5 (päť) kalendárnych dní, odkedy k zápisu zmeny do registra partnerov verejného sektora došlo,
3. poskytovateľ berie na vedomie, že povinnosti uvedené v tomto odseku tohto článku zmluvy sa primerane vzťahujú aj na subdodávateľov poskytovateľa a zaväzuje sa zabezpečiť, aby mali subdodávatelia splnené tieto povinnosti v zmysle Zákona o registri partnerov verejného sektora,
4. pokiaľ poskytovateľ nesplní povinnosti v zmysle ust. § 2 Zákona o registri partnerov verejného sektora, objednávateľ je oprávnený neplniť, čo mu ukladá zmluva, pričom nie je v omeškaní a toto neplnenie sa nepovažuje za porušenie zmluvy. Poskytovateľ nie je oprávnený uplatňovať si v tomto prípade voči objednávateľovi akúkoľvek náhradu škody alebo sankcie,
5. v prípade, ak sa preukáže, že poskytovateľ alebo jeho subdodávateľ porušil povinnosti uvedené v tomto odseku tohto článku zmluvy a objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa poskytovateľ nahradiť objednávateľovi túto pokutu a/alebo akúkoľvek inú sankciu v celom rozsahu a nahradiť objednávateľovi aj akúkoľvek inú škodu, ktorá mu v tejto súvislosti vznikne.
6. V prípade, ak dôjde k zmene Zmluvy podľa § 18 ods. 8 zákona o verejnom obstarávaní, povinnosti vyplývajúce z odseku 1 tohto článku zmluvy sa vzťahujú aj na nového poskytovateľa.

**Článok XIV.**

**Osobitné ustanovenia**

* 1. Predávajúci a Kupujúci sa dohodli, že vlastnícke právo k predmetu zmluvy prechádza na Kupujúceho dňom odovzdania a prebratia tovaru v zmysle preberacieho protokolu. V prípade zistenia vád a nedorobkov pri odovzdávaní tovaru prechádza vlastnícke právo k tovaru na Kupujúceho až dňom ich odstránenia.
	2. Zmluvné strany sú povinné strpieť výkon kontroly/auditu súvisiaceho s plnením predmetu zmluvy kedykoľvek počas platnosti a účinnosti tejto zmluvy, ako aj počas platnosti a účinnosti zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť.

Oprávnenými osobami sú najmä:

1. Ministerstvo dopravy a výstavby Slovenskej republiky a ním poverené osoby (auditné útvary):
2. Ministerstvo školstva, vedy, výskumu a športu Slovenskej republiky a ním poverené osoby (auditné útvary);
3. Najvyšší kontrolný úrad SR, Úrad vládneho auditu, certifikačný orgán a nimi poverené osoby;
4. Orgán auditu, jeho spolupracujúce orgány a osoby poverené na výkon kontroly/auditu;
5. Splnomocnení zástupcovia Európskej Komisie a Európskeho dvora audítorov;
6. Orgán zabezpečujúci ochranu finančných záujmov EÚ;
7. Osoby prizvané orgánmi v písm. a) a f) v súlade s príslušnými právnymi predpismi SR a EÚ.

**Článok XV**

**Záverečné ustanovenia**

* 1. Zmluva nadobúda platnosť dňom podpisu oboma zmluvnými stranami. Zmluva nadobudne účinnosť po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok verejného obstarávania, pričom rozhodujúci je dátum doručenia správy z kontroly prijímateľovi. Ak boli v rámci finančnej kontroly verejného obstarávania identifikované nedostatky, ktoré mali alebo mohli mať vplyv na výsledok verejného obstarávania, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za verejného obstarávania.
	2. Táto Zmluva predstavuje úplnú dohodu zmluvných strán o predmete zmluvy.
	3. Zmluva je vyhotovená v 4 rovnopisoch, z ktorých Kupujúci dostane 2 rovnopisy a Predávajúci dostane po 2 rovnopisy.
	4. Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku, pričom platnými sa stanú dňom podpisu obidvoma zmluvnými stranami a účinnými dňom nasledujúcim po dni zverejnenia v Centrálnom registri zmlúv vedenom Úradom vlády Slovenskej republiky. Predávajúci týmto prehlasuje, že súhlasí s ich zverejnením v celom rozsahu v Centrálnom registri zmlúv. Ústne vedľajšie dohody k tejto dohode neexistujú.
	5. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.
	6. Zmluvné strany prehlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

**Prílohy**

Príloha č. 1: Technická špecifikácia predmetu zákazky

Príloha č. 2: Cenová ponuka

Za Predávajúceho Za Kupujúceho

V .......................... dňa V Bratislave dňa

 prof. MUDr. Juraj Šteňo, DrSc., dekan

 prof. JUDr. Marek Števček PhD., rektor